o
KÄÄNNEKOHTA
Tervetuloa Käännekohta-ohjelmaan.
Hienoa, että päätit katsoa inspiroivaa ohjelmaamme.
Tänään kuulemme koskettavia ihmetarinoita.
Huumediileri saa toisen tilaisuuden.
Miehen usko joutuu koetukselle, kun aseistettu rikollisjoukko
kidnappaa hänet.
Ensimmäiseksi kuitenkin kuulemme monista lapsista, jotka ovat
päässeet turvaan yhden pariskunnan työn ansiosta.
Tavallisesti nämä lapset olisivat joutuneet huolehtimaan itsestään
heidän vanhempiensa ollessa töissä. Nyt he ovat löytäneet turvapaikan.
Delminin leirissä Sowetossa asuvat ihmiset ovat hyvin köyhiä.
Jos töitä löytyykin, lapsille ei ole mitään hoitopaikkaa.
Vanhemmat ovat niin köyhiä, ettei heillä ole varaa koulumaksuihin.
Siksi lapset jäävät kotiin.
Kaupungissa on paljon rikollisuutta, eikä Elizabeth halua
jättää lapsiaan yksin kotiin, vaikka usein niin tehdäänkin.
Jesus is the answer -järjestössä työskentelevät Johan ja Betty
Mabunda päättivät rakentaa alueelle päiväkodin.
Jos emme auta lapsia tutustumaan Jeesukseen, joudumme myöhemmin
vain kärsimään rikollisuuden lisääntymisestä.
Eri järjestöt aloittivat yhteistyön Mabundojen kanssa, ja yhdessä he
rakensivat päiväkodin sortuneen hökkelin tilalle.
Olen sanaton ilosta.
Olen unelmoinut tästä päiväkodista, ja nyt se on totta.
Lapset voivat nyt nauttia leikkipaikasta, opiskelusta,
lämpimästä ruoasta ja hyvistä päiväunista.
Haluamme näiden lasten saavan koulutuksen ja tuntevan
Jeesuksen rakkauden.
Rakastamme Jeesusta!
Kerron heille Jumalasta. Heidän on opittava, kuinka mahtava hän on.
Ilman Jumalaa ei voi tehdä mitään.
Opetan heitä myös rukoilemaan.
Elizabeth on nähnyt tyttäressään muutoksen parempaan päin.
Hän on itsevarmempi ja älykkäämpi. Olen hyvin ylpeä hänestä.
Rakastavien ihmisten ansiosta nämä lapset voivat nyt viettää
päivänsä turvallisessa paikassa.
Palasin juuri Etelä-Afrikasta ja voin kertoa, että Mabundojen
työn piirissä on nyt satoja lapsia.
Tämä on hyvä esimerkki siitä, kuinka yksi ihminen voi
merkittävästi vaikuttaa monien lasten ja yhteisöjen elämään.
Eikö kristityn tulekin elää näin?
Aivan. Meidät on kutsuttu vaikuttamaan.
Meidän on oltava suolana ja valona.
Nyt tapaamme nuoren miehen, joka on todella päässyt vaikuttamaan.
Nuori Logan Henderson ei tiennyt lempiradioasemalle soittaessaan,
että puhelu tultaisiin kuulemaan pian ympäri maailmaa.
Hänen koskettava viestinsä levisi nopeasti Youtubeen ja Godtubeen.
Toimittaja Wendy Griffin raportoi aiheesta.
Tämä 13-vuotias poika on nimeltään Logan Henderson,
ja hän asuu maatilalla Nebraskassa.
Hän kuuntelee usein kristillistä KSBJ-radiokanavaa.
Lokakuussa Logan päätti soittaa radioasemalle.
Mike, voisinko jutella kanssasi?
Tietysti, Logan.
Haluan kertoa sinulle, mitä Jumala juuri kertoi minulle.
Viime yönä isäni oli köyttämässä erästä vasikkaa.
Sen emä oli ollut hyvin vanha.
Sen maidossa ei ollut paljoakaan vitamiineja.
Niin?
Sen selkä murtui.
Tänä aamuna lopetin sen itse.
Yritin kysellä Jumalalta, miksi niin piti käydä.
Se oli niin erityinen vasikka.
Jumala sanoi minulle, että hänen poikansa oli erityinen.
Silti hänen poikansa kuoli tiettyä tarkoitusta varten.
Vasikka oli minulle läheinen.
Jumalan poika taas oli Jumalalle läheinen.
Logan, olet oikeassa.
Selviätkö tästä?
Halusin vain sanoa sinulle, että tämä on hyvin tärkeä asia.
Muista, jos joskus menetät jonkun läheisesi tai lemmikkisi,
että Jumalakin antoi oman poikansa. Hän ymmärtää.
Hän ymmärtää aina. Turvaa vaan häneen.
Logan, olet viisaampi kuin arvaatkaan.
Ajattelin, että minun pitäisi kertoa tästä.
Puhelu julkaistiin radion nettisivustolla.
Kuulijamme alkoivat lähetellä sitä ympäri maailmaa.
KSBJ:n mukaan ainakin 13 miljoonaa ihmistä on kuullut puhelun.
Jostain syystä ihmisiä kosketti ajatus siitä, että Jumalan oma
poika kuoli, joten hän ymmärtää meitä.
Logankin sanoi, että kyllä Jumala ymmärtää, turvaa vaan häneen.
Tämä auttoi ihmisiä pääsemään lähemmäksi Jumalaa.
Logan on tänään vierailemassa KSBJ:n asemalla Houstonissa.
Hän tapaa monia kuulijoita, joita hänen puhelunsa on koskettanut.
Logan sanoo tietävänsä nyt, että Jumala voi käyttää ketä tahansa.
Jumala voi käyttää sinua silloinkin, kun epäilet itseäsi
ja omaa arvoasi.
Hän käyttää sinua. Et sinä ole mikään roska, vaan kultahippu.
Loganin vanhemmat voivat vain ihmetellä, kuinka Jumala toimii.
Tiesimme, että hänellä on viestinnän lahja.
Tiesimme myös, että hän tunsi Jumalan sanan. On hienoa nähdä,
kuinka Jumala käyttää häntä.
Kristillinen rockbändi Third Day lukeutuu Loganin faneihin.
Third day on Loganin lempiyhtye, ja Jumala toi heidät yhteen
Houstonissa, jonne Third day tuli konsertoimaan.
Logan sanoo rakastavansa sekä maalaiselämää,
että sanan julistamista.
Vain taivas on rajana tälle Enkeli-Cowboylle.
Onpa hieno tapa vaikuttaa.
Hänessä on julistaja-ainesta.
Tuo video koskettaa minua joka kerta, kun näen sen.
On ällistyttävää nähdä, kuinka Jumala voi käyttää jotain,
mikä on maailman silmissä hulluutta.
Tuon pojan usko sai tämän viestin leviämään ympäri maailmaa.
Se on koskettanut lukemattomia ihmisiä.
Seuraavaksi kuulemme, kuinka kaksi nigerialaista miestä onnistuvat
muuttamaan kolmannen miehen iankaikkisuuden.
Soittakaa tai kirjoittakaa meille, meistä olisi kiva kuulla teistä.
Tuulispään käytyä ei jumalatonta enää ole...
...mutta vanhurskaan perustus pysyy iäti. San. 10:25
Mutta vanhurskasten polku on kuin aamurusko...
...joka kirkastuu kirkastumistaan sydänpäivään saakka. San. 4:18
Barry Washington halusi pärjätä koulussa, mutta hänen oli
vaikea oppia lukemaan.
Yhtenä päivänä hän ei enää jaksanut yrittää, vaan lähti kaduille.
Siellä hän kouluttautui ensimmäisen luokan rikolliseksi.
Nyt kuulemme, kuinka huonosta oppilaasta tuli huumediileri.
Barry Washington oli vain kahden päivän ikäinen,
kun hänen äitinsä hylkäsi hänet.
Hänet adoptoitiin Washingtonin perheeseen.
Barry rakasti urheilua, mutta koulunkäynti oli hänestä vaikeaa.
Minun oli vaikea lukea. Sen takia ajauduin vääriin piireihin.
Yhdeksännellä luokalla Barry jäi pois koulusta ja alkoi
myydä marihuanaa. Pian hän siirtyi kovempiin huumeisiin.
Myin kokaiinia ystäväni kanssa. Aloimme käyttää sitä itsekin.
Sitten ystäväni alkoi puhua Boy-huumeesta.
Kun hän toi sitä kokeiltavakseni sain tietää sen olevan heroiinia.
Opimme käyttämään sitä muita huumeidenkäyttäjiä tarkkailemalla.
Barryllä oli paras opettaja.
Veljeni oli tuohon aikaan yksi Pittsburghin suurimmista
huumediilereistä. Hän osteli minulle kenkiä ja muita lahjoja.
Halusin tulla hänen kaltaisekseen.
Barryn päiväansiot olivat 5000 dollarin luokkaa,
mutta pian epätoivo valtasi hänet.
Halusin tehdä itsemurhan ja yritin ottaa yliannostuksen huumeita.
Olin ollut vankilakierteessä jo 20 vuotta.
Kun isäni kuoli, menin aivan sekaisin.
Aloin ryöstellä. Kidnappasin ihmisiä ja vaadin heistä lunnaita.
Nyt tuo kuulostaa hassulta. Sellaista elämäni oli.
Sitten yksi huumediili meni pieleen.
Olin varastanut noilta miehiltä, joten he etsivät minut käsiinsä
ja puukottivat minua. Sain 41 haavaa.
Tapauksen olisi luullut hillitsevän minua, mutta toisin kävi.
Tunsin itseni haavoittumattomaksi.
Eräänä kylmänä joulukuun aamuna hän tapasi kaksi miestä kadulla.
Olin nälkäinen ja likainen, kun näin nuo nigerialaiset miehet.
Kysyin heiltä, olisiko heillä jotain syötävää.
Miehet antoivat Barrylle muutakin, kuin aamupalarahat.
Hän pyysi minua seurakuntaan.
Sinä iltana Barry meni kokoukseen.
Joka kerta, kun saarnaaja sanoi Jeesuksen pelastavan ihmisiä,
kuulin Herran puhuvan minulle.
Kokous pidettiin saarnaajan omassa, pienessä talossa.
Kun alttarikutsu annettiin, nostin käteni ylös.
Barry joutui yhä kamppailemaan huumeriippuvaisuutensa kanssa.
Yhtenä yönä yritin päästä pilveen,
mutta huumeilla ei ollut minuun mitään vaikutusta.
Silloin Herra näytti minulle jakeen 2. Kor. 5:17:
"Siis, jos joku on Kristuksessa, niin hän on uusi luomus..."
Barry päätti elää uutena luomuksena.
Hän läpäisi GED-kokeensa ja valmistui raamattukoulusta.
Nykyään hän toimii pastorina ja auttaa narkomaaneja.
Seurakunta tarjoaa kursseja ja atk-opetusta, ja antaa ruokaa ja
vaatteita Kentuckyn kodittomille narkomaaneille.
Barryn elämä on osoitus siitä, kuinka Jumala voi muuttaa
äitinsä hylkäämän pojan elämän.
Joskus katson huumeidenkäytöstä johtuvia arpia käsivarsissani.
Sanon Jumalalle, että olen todella ollut sekaisin.
Herra muistuttaa minua siitä, että kaikki on ohi.
Haluan, että ihmiset saavat mahdollisuuden kuulla ilosanoman
ja tulla tuntemaan Jeesuksen.
Hän todellakin voi parantaa ja tehdä meidät vapaiksi.
Jeesus voi tehdä sinut vapaaksi.
Usein katsojat kysyvät meiltä, ovatko nämä kertomukset tosia.
Barry Washingtonin tarina on totta.
Olemme tavanneet hänet ja tunnemme hänet.
Voimme todistaa, että hän vaikuttaa kotikonnuillaan ja seurakunnassaan.
Saatat tuntea, ettet ole tyytyväinen elämääsi.
Tiedät, että elämällä on enemmän tarjottavaa.
En tiedä, mistä ongelmista kärsit. Ehkä sinulla on huumeongelma.
Ehkä jokin muu sitoo sinua.
Haluan kertoa sinulle, että on olemassa yksinkertainen vastaus.
Sinun ei tarvitse kiivetä korkealle vuorelle löytääksesi sen.
Vastaus löytyy täältä ja on nimeltään Jeesus.
Sinun on vain tunnustettava suullasi, että Jeesus Kristus
on Herra, ja että hän kuoli sinun puolestasi ristillä.
Rukoile tämä rukous perässäni.
Jeesus, olen syntinen. Tiedän, että kuolit puolestani.
Anna minulle anteeksi kaikki syntini.
Tule elämääni ja tee minusta uusi luomus.
Pyydän tätä koko sydämestäni, Jeesuksen nimessä. Aamen.
Seuraavaksi näemme, kuinka Haitille lähtenyt avustustyöntekijä
tarvitsee itse apua joutuessaan keskelle tulitusta.
Pian kuulemme, miten hänen kävi.
Sen suurempaa rakkautta ei ole kenelläkään...
...kuin että hän antaa henkensä ystäväinsä edestä. Joh. 15:13
Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö;
te olette suurempiarvoiset kuin monta varpusta. Luuk. 12
Tervetuloa takaisin Käännekohtaan.
Kohta kuulemme Phil Snyderista, joka tekee lähetystyötä Haitilla.
Hänen halunsa auttaa haitilaisia lapsia johti hänet erään apua
tarvitsevan pojan luo.
Sitten hän joutui keskelle ampumavälikohtausta.
Philin avustustyö johti hänet lähelle kuolemaa.
Lähetyssaarnaaja oli auttamassa Shelton-nimistä poikaa,
joka yritti hakea viisumia.
Phil halusi viedä hänet USA:han silmäleikkausta varten.
Kun ajoimme pitkin katua, kaikki näytti normaalilta.
Yhtäkkiä joku heitti kiven tuulilasiani kohti.
Silloin kumarruin, ja sitten tulitus alkoi.
Tunsin, kuinka maailma muuttui mustavalkoiseksi.
Tajusin, että tuo saattoi olla viimeinen elinpäiväni.
Autoon osunut kivi oli siunaus, koska se sai Philin kumartumaan.
Muuten häntä olisi ammuttu kasvoihin.
Sain osumia olkapäähäni, kaulaani, korvaani ja rintaani.
Jengi otti Philin ja pojan panttivangeikseen.
He pyysivät Philiä soittamaan vaimolleen.
Hän sanoi, että hänet oli saatu kiinni.
En ollut ikinä ajatellut mieheni voivan joutua sellaiseen vaaraan.
Philin vanhemmat olivat tehneet lähetystyötä Haitilla
1970-luvulta lähtien.
He eivät tienneet, että olimme jo vuosia ruokkineet lapsia.
Philin äiti joutui vastaanottamaan karmaisevan lähetyksen.
Sain paidan, jonka etumuksessa oli paljon verta.
Minulle sanottiin, että poikaani oli ammuttu päähän.
En voi sanoin kuvailla tunteitani.
Jos poikaani on ammuttu päähän ja
hän on menettänyt noin paljon verta, missä kunnossa hän on nyt?
Philiä ja Sheltonia pidettiin kaupungin slummissa.
Philin haavoja hoidettiin, mutta hän joutui yhä olemaan vankina.
Philistä alkoi tuntua siltä, kuin Jumala olisi hylännyt hänet.
Tunsin oloni niin yksinäiseksi, etten tuntenut Jumalan läsnäoloa
ollenkaan. En tuntenut mitään voimaa tai enkeleitä rinnallani.
Olin olettanut, että tuntisin jotain.
Samaistuin Jeesuksen sanoihin, kun hän kysyi Jumalalta,
miksi Jumala oli hyljännyt hänet.
Ajattelin, ettei perheeni ehkä koskaan enää näe minua.
Kaikkein pimein paikka on se, missä toivo on menetetty.
Kotona USA:ssa Philin perheen kokemus oli täysin erilainen.
Jumala huolehti meistä niin yliluonnollisesti,
ettemme osanneet huolestua.
Emme edes itkeneet Philin kohtaloa.
Jumala piti meistä huolen.
Kun tulin kotiin koulusta, kaikki sukulaiset olivat meillä.
Äitini kertoi, mitä oli tapahtunut.
Ensiksi tunsin pelkoa, mutta sitten pelko lähti.
Tiesimme, että isä selviää.
Se oli Jumalan työtä.
Phil päätti luottaa Jumalan lupauksiin, jopa vankilassa.
En tuntenut Jumalan läsnäoloa sillä hetkellä.
Tiesin sydämessäni hänen lupauksensa ja pitäydyin niissä.
Kaikki tuttumme alkoivat rukoilla Philin turvallisuuden puolesta.
Uskovat ympäri maailmaa rukoilivat hänen puolestaan.
Tilanne keikkui vaakalaudalla koko sen päivän ja yön.
Uuden aamun tultua toivoin parasta, vaikka hyvältä se ei näyttänyt.
Sitten sisään astui vieras mies.
Hän sanoi minulle, ettei näin olisi pitänyt käydä.
Hän sanoi yrittävänsä saada minut vapaaksi.
Puolenpäivän aikaan olin vapaa.
Parin seuraavan tunnin ajan Phil jutteli kidnappaajiensa kanssa.
Se oli mahtavaa. Pystyin puhumaan heille vapaasti.
He pyysivät minulta anteeksi ampumista ja kidnappaamista.
Tapaus varmisti meille sen, mitä Jumala oli jo meille näyttänyt.
Phil jäi vielä Haitiin järjestämään Sheltonin viisumiasioita.
Nyt Shelton asuu sijaisperheessä, joka haluaa adoptoida hänet.
Phil perheineen jatkaa työtään Haitissa.
Rakastan tätä maata ja kansaa. Kutsumukseni on olla täällä.
En anna siitä noin helpolla periksi.
Jumala käänsi pahan suunnitelman siunaukseksi.
Jumala käänsi sen hyväksi, niin kuin hän aina tekee.
Jumala kääntää paholaisen suunnitelmat aina hyväksi.
Tähän päätämme tämänkertaisen Käännekohta-ohjelmamme.
Muista, että Jeesus on aina kanssasi,
vaikkei siltä tuntuisikaan.
Siksi emme elä tunteidemme mukaan, vaan uskon ja Jumalan sanan mukaan.
Ala lukemaan Raamattua jo tänään, niin löydät uuden maailman.
Tähän loppuun saatte kuulla lempiartistini Steve Bellin biisin
Here by the water.
Näkemiin ja Jumalan siunausta.
Pehmyt apilapelto Kuunvalo laaksossa hento
Liittyvät joen kaikuun Hyvän antajan ylistyslauluun
Kun se mun ympärilläni liitää Se mua koossa pitää
Ymmärrän, et aina laulanut oon
Se sama laulu yhä selvemmin soikoon
Veden ääreen mä alttarin rakennan
Löytämäni kivet siihen asetan
Nuo kivet eteesi laskea saan Hiomattomat ja rosoiset pinnaltaan
Sinä voit ne pyhittää
Mua liikuttanut on kaipuu ja ikävä Vetäneet ne on mua kädestä
Mut uusille teille on vieneet ja jähmettymään saaneet
Turruttaneet tuntemaan
Tie käynyt on läpi myrskyjen Toivon sen olleen tie opintojen
Tien varren veri ei tosin ole mun Se on edelläin kulkeneen tutun
Veden ääreen mä alttarin rakennan
Löytämäni kivet siihen asetan
Nuo kivet eteesi laskea saan Hiomattomat ja rosoiset pinnaltaan
Veden ääreen mä alttarin rakennan
Löytämäni kivet siihen asetan
Nuo kivet eteesi laskea saan Hiomattomat ja rosoiset pinnaltaan
Sinä voit ne pyhittää
Suomennos: Hanna Tischer